BSC-LT/ACAData huggingface dataset:
[ca] A Saccharomyces cerevisiae, un increment de la temperatura comporta diversos efectes deleteris en l'organització interna de la cèl∙lula i indueix una inducció ràpida, massiva i transitòria d'expressió gènica, que es controla principalment pels factors de transcripció Hsf1 i Msn2/4. En aquest estudi, fent servir un crivatge genètic a gran escala, hem identificat el conjunt d'activitats que es requereixen per a l'adaptació cel∙lular a l'estrés tèrmic. A més, hem trobat que el complex de desacetilació d'histones de Rpd3 és un component essencial per a l'adaptació i la supervivència a l'estrés tèrmic, i que es requereix per a l'adequada regulació de l'expressió gènica. Concretament, Rpd3 es necessita per a l'activació dels gens depenents de Msn2/4 en resposta a estrés tèrmic. A més, hem trobat que és el complex gran de Rpd3, però no el petit, el qui media l'adaptació cel∙lular. Un increment en l'osmolaritat externa activa la quinasa activada per estrés (SAPK) Hog1, que és essencial per induir diverses respostes adaptatives, com la regulació de l'expressió gènica. Hog1 controla al menys cinc factors de transcripció. Aquí ensenyem que els factors de transcripció Rtg1 i Rtg3 regulen l'expressió d'un conjunt de gens en resposta a estrés osmòtic, d'una manera depenent de Hog1. En resposta a estrés osmòtic, Hog1 es requereix per a l'acumulació nuclear del complex de transcripció de Rtg1/3. Un cop al nucli, Hog1 es recluta als promotors i la seva activitat es requereix per a la unió de Rtg1/3 a la cromatina. A més, la fosforilació de Rtg3 per Hog1 és un pas important per a l'adequada activació transcripcional.

[en] In Saccharomyces cerevisiae, increases in temperature lead to deleterious effects on the internal organization of the cell, and lead to a massive and transient induction of gene expression, mainly controlled by Hsf1 and Msn2/4 transcription factors. In this study, by using a genome‐wide genetic screen, we identified the network of essential activities required for cell adaptation to heat stress. Moreover, we found that the Rpd3 histone deacetylase (HDAC) complex is an essential component for adaptation and survival to heat stress and it is required for proper regulation of gene expression. Specifically, Rpd3 is needed for activation of the Msn2/4‐dependent genes in response to heat stress. Moreover, we found that the large, but not the small Rpd3 complex mediates cell adaptation. Increases in the extracellular osmolarity activate the Hog1 stress‐activated protein kinase (SAPK), which is essential for the induction of diverse osmoadaptive responses, such as regulation of gene expression. At least five transcription factors have been shown to be controlled by Hog1. Here we show that the Rtg1 and Rtg3 transcription factors regulate the expression of a set of genes upon osmostress in a Hog1‐dependent manner. In response to osmostress, Hog1 is required for the nuclear accumulation of the Rtg1/3 transcription complex. Once in the nucleus, Hog1 is recruited at promoters and its activity is required for the binding of Rtg1/3 to chromatin. Moreover, Rtg3 phosphorylation by Hog1 is an important step for proper transcriptional activation.
[ca] Dins de les dinàmiques capitalistes de producció, són moltes les persones que, per les seves condicions i recursos materials es veuen incapaces d'adaptar-se als ritmes frenètics que demanda el neoliberalisme com la flexibilitat laboral o la conciliació entre la vida privada i públic. Per a donar solució a aquest problema, s'han popularitzat els manuals i guies de gurus experts en l'administració del temps per a solucionar aquests problemes. No obstant això, es parteix de la premissa que més que ajudar les persones, contribueixen a reforçar la ideologia neoliberal per la qual es culpabilitza a l'individu per no ser prou productiu. L'objectiu principal d'aquesta recerca és estudiar la forma en què la ideologia neoliberal es representa d'aquests manuals a través d'una metodologia qualitativa d'anàlisi de contingut. De l'anàlisi es conclou que en aquests manuals es difonen tècniques d'autovigilància i autoexigència, que encareixen els sentiments de culpa de l'individu.

[en] Within the capitalist dynamics of production, there are many people who, due to their material conditions and resources, are unable to adapt to the frenetic rhythms demanded by neoliberalism, such as work flexibility or the reconciliation of private and public life. In order to solve this problem, manuals and guides by time management gurus have become popular. However, it is assumed that rather than helping people, they contribute to reinforcing the neoliberal ideology that blames the individual for not being sufficiently productive. The main objective of this research is to study the way in which neoliberal ideology is represented in these manuals through a qualitative methodology of content analysis. From the analysis it is concluded that these manuals disseminate techniques of self-surveillance and self-demanding, which increase the individual's feelings of guilt.
[ca] Durant els principis de l'any 2020, es va viure una pandèmia que va colpejar als cinc continents del món, un virus que provoca malalties respiratòries, anomenat COVID-19. A més de provocar una crisi sanitària, social i econòmica, aquesta pandèmia també s'ha vist reflectida en la política espanyola. El focus principal en el Congrés dels Diputats ha estat la pandèmia i, conseqüentment, la temàtica dels discursos elaborats pels polítics espanyols amb més representants a Espanya, el president del Partit Popular (PP), Pablo Casado Blanco, i el president del Govern i del Partit Socialista Obrer Espanyol (PSOE), Pedro Sánchez Pérez- Castejón. Un dels fenòmens lingüístics usats en els discursos polítics és la ironia, recurs argumentatiu que es basa en enunciacions amb un missatge i intenció amagada produïdes en un to burlesc i de crítica. Però, són freqüents els enunciats irònics en discursos que se centren en un context de pandèmia que requereix transparència, sensibilitat i cooperació? Aquest treball mostra que sí que se'n fa ús i, a més, se centra a descobrir quin tipus d'ironia apareix en els discursos polítics de Casado i Sánchez emesos durant l'època de la pandèmia de la COVID-19 i qui en fa més ús.

[en] During the beginning of 2020, there was a pandemic that hit the five continents of the world, a virus that causes respiratory diseases, called COVID-19. In addition to causing a health, social and economic crisis, this pandemic has also been reflected in Spanish politics. The main focus in the Congress of Deputies of Spain has been the pandemic and, consequently, the theme of the speeches made by Spanish politicians with more representatives in Spain, the President of the Partido Popular (PP), Pablo Casado Blanco, and the President of the Government and of the Partido Socialista Obrero Español (PSOE), Pedro Sánchez. One of the linguistic phenomena used in political speeches is irony, an argumentative resource that is based on enunciations with a hidden message and intention produced in a burlesque and critical tone. But are ironic statements frequent in speeches that focus on a pandemic context that requires transparency, sensitivity and cooperation? This investigation shows that it is actually used and, in addition, it focuses on discovering what type of irony appears in the political speeches of Casado and Sánchez issued during the time of the COVID-19 pandemic and who makes more use of it.
[ca] La regulació gènica és un procés biològic complex que requereix de la interacció coordinada de diferents molècules. La integritat dels mecanismes subjacents assegura la correcta expressió dels gens que mantenen la diferenciació cel·lular i l'estabilitat a una cèl·lula sana. Les alteracions als elements reguladors que hi intervenen poden pertorbar el procés i desequilibrar els productes gènics causant malalties com càncer, problemes cardiovasculars o trastorns autoimmunes. Encara que les tecnologies d'alt rendiment han permès un millor coneixement dels mecanismes de regulació gènica, encara hi ha incertesa sobre el seu paper a les malalties. En aquesta tesi, presento les contribucions que he fet a l'anàlisi de la informació genòmica per la identificació d'elements reguladors alterats en malalties. Començo descrivint una solució per a l'extracció ràpida y fàcil de dades biològiques incloent informació reguladora. A continuació, proposo dos mètodes diferents per l'anàlisi i la priorització d'elements reguladors implicats en malalties i, finalment, exposo les implicacions més rellevants d'aquest treball i l'evolució que han tingut des de la seva publicació.

[en] Gene regulation is a complex biological process that requires the coordinated interaction of different molecules. The integrity of the underlying mechanisms ensures the correct expression of genes that maintain cell differentiation and stability in a healthy cell. Alterations in the regulatory elements involved can disrupt the process and unbalance gene products causing diseases such as cancer, cardiovascular problems or autoimmune disorders. Although high-throughput sequencing technologies have allowed a better understanding of the gene regulatory mechanisms, there is still much uncertainty about its role in diseases. In this thesis, I present the contributions I have made to the analysis of genomic information for the identification of altered regulatory elements in disease. I start describing a solution for the fast and easy extraction of biological data including regulatory information. Then, I propose two different approaches for the analysis and prioritization of regulatory elements involved in diseases and, finally, I discuss the most relevant implications of this work and how it has evolved since their publication.
[ca] En aquest projecte ens hem centrat en l'escala de xarxa, on el nostre cas d'estudi, poblacions de neurones, estan constanment afectant-se unes amb les altres. El nostre objectiu és determinar un model de 'rate' de poblacions capaç de replicar la dinàmica de les oscil·lacions en l'escorça cerebral, per tot seguit aplicar a les nostres dades simulades una tècnica de inferència bayesiana, un filtre de Kalman, com a interpretació probabilística del problema per estimar variables i paràmetres dels models de 'rate'.

[en] In this project we focused in the network level, where our object of study, population of neurons, are constantly shaping each others behaviour. Our aim is to determine a population rate model capable of replicating the dynamics of slow oscillations in the cerebral cortex, and applying to our simulated data a Bayesian inference technique, the Kalman filter, as a probabilistic interpretation of the problem to estimate variables and parameters of rate models.
[ca] Les destinacions han de projectar una imatge de marca robusta i diferenciada en un mercat competitiu. Així, els webs oficials s'han convertit en un instrument clau per transmetre la imatge desitjada, i en el lloc on els turistes esperen trobar tota la informació sobre la destinació. L'estudi analitza el lloc web oficial de les 12 destinacions urbanes més populars d'Europa amb un doble objectiu: descriure la imatge que projecten, i explorar la relació entre imatge i personalitat de marca en el discurs. Els resultats destaquen les activitats culturals, els paquets turístics i la gastronomia com els principals components de la oferta de les ciutats. També demostren que totes les destinacions projecten una personalitat forta en emoció, però són les altres dimensions de la personalitat aquelles que contribueixen a la diferenciació. Finalment, l'estudi identifica la propensió de determinades associacions relacionades amb el producte a transmetre trets de personalitat de marca específics.

[en] Destinations must project a strong and differentiated brand image to position themselves in a competitive market. To this end, official websites have become a key instrument in the portrayal of the desired image and as the place where tourists expect to find everything about the destination. In this study, the official websites of the 12 most popular urban destinations in Europe are analyzed with a two-fold purpose: to describe their projected image, and to explore the relationship between brand image and brand personality in their discourse. The results highlight cultural activities, tourist packages, and food and drink associations as the three core components of the European cities' offer. Similarly, while all destinations project highly exciting personalities, the traits related to the other personality dimensions are those that differentiate the destinations in the competitive context. Finally, the study shows that some product-related associations are more likely to transmit specific personality traits.
[ca] L'objectiu general d'aquesta tesi és estudiar el cribratge de càncer de mama i en concret les desigualtats socials per classe social i país d'origen, així com la seva relació amb la disminució de la mortalitat. En conseqüència, s'han realitzat quatre estudis diferents: tres de metodologia quantitativa i un de qualitativa. Segons l'estudi quasi-experimental, la mortalitat per càncer de mama a Barcelona disminueix des d'abans de la introducció del programa poblacional de cribatge, però aquesta reducció és més accentuada desprès de la seva introducció. En base a l'Enquesta Nacional de Salut de l'Estat Espanyol de l'any 2006, existeixen desigualtats en la realització de mamografies periòdiques segons país d'origen i classe social. Segons els dos estudis realitzats a Barcelona, les dones immigrades procedents de països de renda baixa coneixen i realitzen menys les pràctiques de detecció precoç, ja que tenen altres prioritats i perceben més barreres i tabús. Les dones xineses són les que presenten més diferències amb les dones autòctones, seguides de les magribines i les filipines. El lloc d'origen, la classe social i el procés migratori són factors claus en les practiques preventives. En conclusió, és necessari afavorir l'accés a les pràctiques preventives a totes les dones i també realitzar accions específiques dirigides als grups més vulnerables sense deixar de tenir en compte els factors socioculturals que influeixen en les pràctiques preventives de les dones.

[en] The general objective of this dissertation is to study breast cancer screening and specifically social inequalities by social class and country of origin and its relationship with decreasing mortality. Therefore, four different studies have been done: three with quantitative methodology and one with qualitative. According to the quasi-experimental study, breast cancer mortality decreased in Barcelona before the introduction of the population screening program, but this reduction is more marked after its introduction. According to data from the Spanish National Health Survey in 2006, there are inequalities in the rate of breast cancer screening according to country of origin and social class. According to two studies conducted in Barcelona, immigrant women from low-income countries are less aware, and hence do less, early detection practices, as they have other priorities and perceive more barriers and taboos. Chinese women are the immigrants who present more differences with native women, followed by Maghribian and Philippine women. Place of origin, social class and migration process are key factors in preventive practices. In conclusion, it is necessary to encourage access to preventive screening practices for all women and also to undertake specific actions directed at the most vulnerable groups, taking into account any socio-cultural factors that influence the use of preventive practices.
[ca] Aquest treball té com a objectiu realitzar la primera traducció al castellà d'un fragment de Le charme des après-midi sans fin, una novel·la de l'escriptor haitià Dany Laferrière publicada el 1997. De caire autobiogràfic, relata la infantesa de l'autor amb la seva àvia a la localitat haitiana de Petit-Goâve a mitjans dels anys seixanta. A banda de contextualitzar l'autor, l'obra i el moment històric i social, aquest treball analitza els principals problemes de traducció trobats: els noms propis, les referències culturals, la fraseologia, els jocs de paraules, els col·loquialismes i els usos metalingüístics. En resum, aquest treball busca oferir una primera traducció castellana de l'obra de Laferrière tot aplicant els coneixements lingüístics i traductològics apresos als quatre anys de carrera universitària.

[en] The goal of this project is to offer the first Spanish translation of a fragment of Le charme des après-midi sans fin, a novel by the Haitian writer Dany Laferrière published in 1997. Autobiographical, it tells the story of the author's childhood next to his grandmother in the Haitian town of Petit-Goâve in the mid-sixties. Apart from contextualizing the author, his work and the historical and social context, this paper analyses the main translation problems encountered: proper nouns, cultural references, phraseology, puns, colloquialisms and metalanguage. In conclusion, this project seeks to offer a first Spanish translation of Laferrière's work by applying the linguistic and translation skills learned throughout the four years of degree.
[ca] El funcionament del cor, que té el paper principal de bombar sang a la resta del cos, és el resultat d'una complexa combinació de processos físics des del nivell molecular fins al teixit. El predomini d'experiments amb animals i humans per a la comprensió de la funció cardíaca tenen un alt cost i una càrrega ètica associada. Hi ha un creixent interès per maneres no invasives d'extreure mesures. A causa de les millores dels mètodes numèrics i de la infraestructura computacional, els models cardíacs poden proporcionar informació complementària clínicament rellevant de manera no invasiva. La majoria dels models cardíacs utilitzen tècniques numèriques basades en malla, el rendiment de les quals depèn de la construcció d'una malla bend efinida que representi l'alta complexitat de les estructures anatòmiques com el cor. Aquesta tesi presenta una derivació d'un model multi-físic sense malla totalment acoblat com a alternativa i proporciona proves robustes de la seva capacitat de simular el comportament del cor, tal com s'observa en les mesures experimentals.

[en] The functioning of the heart, which main role is pumping blood to the rest of the body, is the result of a complex combination of multi-scale physical processes from the molecular to the tissue level. The predominance of animal experiments to understand the cardiac function has a high cost and associated ethical burden. There is a growing interest for non-invasive ways of extracting measurements. Owing to improvements of numerical methods and computational infrastructure, cardiac models might provide complementary clinically-relevant information in a non-invasive way. The majority of cardiac models use mesh-based numerical techniques, whose performance depends on the construction of a well-defined mesh that represents the high complexity of anatomical structures such as the heart. This thesis presents a derivation of a fully coupled multi-physics meshless model of the heart as an alternative and provides robust evidence of its ability to simulate the heart's behavior as observed in experimental measurements.
[ca] Els mitjans de comunicació tenen un paper vital en la divulgació de la llengua catalana i contribueixen a la normalització lingüística. Per tal que el model de llengua difós sigui adequat, els mitjans solen comptar amb un equip de lingüistes que s'encarreguen de corregir i revisar tota mena de textos, com ara els guions dels programes de ràdio. Però el model de llengua difós no només depèn de com siguin d'adequats els guions, sinó de com són d'adequades les improvisacions que realitzen els locutors. En aquest treball s'ha estudiat l'ús de la llengua al programa El Búnquer, de Catalunya Ràdio. Per a aquest estudi, s'han analitzat els fenòmens fonètics, morfològics, sintàctics, lèxics i de canvi de codi de cinc programes diferents del magazín. En primer lloc, els resultats evidencien que les improvisacions fora de guió, i que per tant no han passat pel control dels lingüistes, presenten fenòmens que no s'adeqüen a la normativa i que no són acceptables. En segon lloc, tot i que s'han detectat aquests fenòmens inadequats, la valoració final ha estat que, globalment, la qualitat de la llengua del programa és prou bona d'acord amb el to informal del magazín. El registre col·loquial que empren els locutors vol reflectir el català que se sent al carrer, per apropar-se al públic. Finalment, la principal aportació d'aquest treball de recerca és la constatació que cal tenir en compte el context i el registre d'un discurs oral per tal d'analitzar-lo lingüísticament; tenint-ho en compte, El Búnquer és un programa amb una qualitat lingüística adequada.

[en] The media play a vital role in the dissemination of the Catalan language and contribute to linguistic standardisation. In order to ensure that the language model disseminated is appropriate, the media usually have a team of linguists who are responsible for correcting and revising all kinds of texts, such as the scripts of radio programmes. However, the language model broadcast depends not only on the adequacy of the scripts, but also on the adequacy of the improvisations made by the broadcasters. In this paper, we have studied the use of language in the programme El Búnquer, on Catalunya Ràdio. For this study, phonetic, morphological, syntactic, lexical and code-switching phenomena were analysed in five different programmes. Firstly, the results show that the unscripted improvisations, which have not been checked by linguists, present phenomena that do not comply with the rules and are not acceptable. Secondly, despite the fact that these inappropriate phenomena have been detected, the final assessment has been that, overall, the quality of the programme's language is quite good, in accordance with the informal tone of the programme. The colloquial register used by the presenters aims to reflect the Catalan that can be heard in the street, in order to get closer to the audience. Finally, the main contribution of this research work is the confirmation that the context and register of an oral discourse must be taken into account in order to analyse it linguistically; taking this into account, El Búnquer is a programme with an adequate linguistic quality.